Riihipihan talonpoikaismuseo

Riihipihan talonpoikaismuseo on Kajaanin Vuolijoella sijaitseva Iikka ja Sinikka Alasalmen vuonna 1991 perustama kainuulaista maaseutua, maatalouselinkeinoa ja kotitaloustyötä ilmentävä paikallismuseo. ==Museoalue== Museoalueen yli 30 rakennusta ja rakennelmaa havainnollistavat kainuulaista asutusta ja pihapiirejä 1800- ja 1900-lukujen vaihteessa. Museossa on esillä noin 4 000 esinettä. Museo on avoinna kesäkuukausina ja muulloin tilauksesta. Museoalueella järjestetään myös erilaisia tilaisuuksia ja pidetään vuosittain kesäpäivät heinäkuun alussa. ==Rakennukset ja rakennelmat== Museoalueen numeroidut rakennukset ja rakennelmat ovat seuraavat: *1. Maitolava, Vuolijoen Käkilahden Maijalasta *2. Muuntamo vuodelta 1949, Kainuun Sähkö Oy:n lahjoittama ja Kajaanin Koutaniemen kylästä museoalueelle siirtämä puinen muuntamorakennus *3. Kyläkauppa esineistöineen, rakennus alkujaan 1945 rakennettu sauna Vuolijoen vanhasta pappilasta *4. Aitat esineistöineen: särvinaitta, vuonna 1838 rakennettu jyväaitta, Urho ja Sylvi Kekkosen omistamaan Hinan tilaan kuulunut ns. Kekkos-aitta ja Kajaanin Maaseutukeksuksen lahjoittama kotitalousneuvojan neuvonta-aitta Jormualta *5. Tuulimylly, ns. jalka- eli varvasmylly, alkujaan tuulimyllynä Kuusirannan Kankaan talossa *6. Talli ja talliaitta Sotkamon Jormaskylän Hiljasen tilalta *7. Luhtiaitta, koottu 7 eri rakennuksen hirsistä, esikuvana Ristijärven Pyhännänkylällä ollut aitta *8. Pihlajamäen talo, 1800- ja 1900-lukujen vaihteen hirsinen asuinrakennus Sotkamon Korholanmäen kylästä *9. Vaateaitta, rakennettu museoalueelle *10. Tuumala: maatalousneuvojan toimisto ja sen päädyssä maitohuone *11. Navetta, siirretty Vuolijoen Paavolan tilalta, sekä navettalato ja vinttikaivo *12. Lammasnavetta, siirretty Ristijärveltä *13. Kuivaamo, alkujaan aittarakennus Vuolijoen Kuusirannan Nurkkalassa, jossa on ns. laatikkokuivaaja vuodelta 1949 *14. Perunakellari, rakennettu museoalueelle *15. Iso savusauna, rakennettu museoalueelle *16. Pieni savusauna, alkujaan Vuolijoen Kuusirannasta *17. Halkoliiteri *18. Peltolato *19. Paja sepän työvälineineen, siirretty Sotkamon Pohjavaaran Iivonlahden talosta *20. Halli *21. Varasto ja puusee *22. Metsätalli, savottatallia mukaellen rakennettu *23. Metsäaitta, siirretty Oulusta *24. Tervavene, rakennettu 1957 Suomussalmella, Kainuun Maa- ja Metsäsäätiön lahjoittama *25. ja 26. Avosuojat *27. Pettulato 1920-luvulta, Riihipihan museokokoelman alku *28. Riihi, siirretty Sotkamon Korholanmäeltä *29. Torppa Rantapirtti, siirretty Ristijärven Aittokosken kylästä *30. Varasto *31. Niittysauna, rakennettu savottakämpän tyyppisesti museoalueelle *32. Esiintymislava *33. Taide-Kumpu -näyttely- ja kokoontumistila, toiminut aiemmin metsäyhtiön toimistona ja asuntoina *34. Ruokailukatokset *35. Pikku-Kumpu: Suojeluskunta-, Lotta Svärd- ja Säästöpankkimuseo *36. Niittypirtti, Vuolijoen Maaseutuyhdistyksen pitämä kahvio sekä ruokala- ja kokoustila, alkujaan kolmen perheen hirsinen asuintalo Oulussa. ==Kuvia museoalueelta== Kuva: Riihipiha 2.jpg|Luhtiaitta Kuva: Riihipiha 3.jpg| Museotalon sisustusta Kuva: Riihipiha 4.jpg|Museon esineistöä Kuva: Riihipiha 5.jpg|Tervavene tynnyreineen Kuva: Riihipiha 6.jpg|Maitolava, takana kauppa Kuva: Riihipiha tuulimylly 3.jpg|Riihipiha-museon tuulimylly Kuva: Riihipiha tuulimylly 2.jpg|Tuulimylly ja yleiskuvaa ulkomuseoalueelta Kuva: Riihipiha traktori.jpg|Yksi monista museon traktoreista Kuva: Riihipiha näyttelystä.jpg|Näyttelyä Kuva: Riihipiha näyttelystä (2).jpg| Kuva: Riihipiha muuntaja.jpg|Muuntaja museon pihassa Kuva: Riihipiha museorakennus.jpg |Pihlajamäen talo on yksi monista Riihipihan rakennuksista Kuva: Myllynkivet Riihipiha.jpg|Myllynkivet ==Lähteet== ==Aiheesta muualla== *Riihipiha-museo, Kainuun paikallismuseoita ja kulttuuriympäristökohteita -portaalissa *Kajaanin museot: Riihipiha *"Riihipihaa ei tunneta edes Kainuussa" – Idyllinen talonpoikaismuseo halutaan esiin piilosta *Riihipiha museum on the Visit Kajaani pages Luokka:Suomen kotiseutumuseot Luokka:Kajaanin rakennukset ja rakennelmat Luokka:Vuolijoki Luokka:Kainuun paikallismuseot Luokka:Kajaanin museot Luokka:Suomen 1800-luvulla rakennetut rakennukset ja rakennelmat